als_Latn dik_Latn sag_Latn
Në një tubim madhështor, para një numri të madh të anëtarëve dhe simpatizantëve, Dega e LDK-së në Prizren, mbrëmejn e së dielës, ka vazhduar fushatën në fshatin Piranë.
Veç deputetëve nga Prizreni: Anton Quni, Haxhi Avdyli, Sadije Osaj, Afërdita Morina Biffar dhe Kastriot Jahaj nga Alernativa, në Piranë ishin edhe Kandidati për kryeministër i koalicionit LDK-AKR-Aletrantiva Abdullah Hoti, i shoqërua nga Kujtim Gashi, ministër në detyrë i Kulturës, Gazmend Muhaxheri kryetar i Pejës dhe shumë kandidatë të tjerë për deputet.
Kandidati për kryeministër Abdullah Hoti u shpreh në Piranë i lumtur me përkrahjen e madhe nga qytetarët.
“ Fitorja e LDK-së është e sigurt. Prej se jam aktivisht duke u marr me aktivitet qe 12 – 13 vite nuk ka pas asnjëherë entuziazëm më të madh për me fitu LDK-ja. Jam I bindur se me 11 qershor kemi me fitu dhe me 12 qershor kemi me fillu me punu. Ka shumë punë për të bërë në këtë vend” tha Hoti.
Ai duke e përmend tubimin në Pejë tha se në Pejë është vulos fitorja e LDK-së ndërsa kërkoi nga kandidatët për deputet nga Prizreni dhe nga strukturat e Degës që të angazhohen për ta përsëritur rezultatin e Pejës të vitit 2013 kur Gazmend Muhaxheri e çrënjosi një keq menaxhim dhe tash këtë mund ta bëjmë në krejt Kosovën,
“Ne presim që Prizreni ka me i ndihmu shumë fitores së LDK-së. Qytetarët e Prizrenit janë të jashtëzakonshëm janë më të qytetëruarit e Kosovës, kanë tolerancë të jashtëzakonshme fetare e kulturore por kësaj radhe qytetarët e Prizrenit nuk duhet me pas fare tolerancë për qeverisjen e deritashme” u shpreh Hoti.
Ai i falënderoi partnerët e koalicionit duke i quajtur vlerë e shtuar, ndërsa duke u lidhur me deklarimet e kundërshtarëve Hoti tha se oponentët mundohen të krijojnë huti se LDK nuk mund të merr vendime të mëdha. “Kur LDK-ja ka marr vendime të mëdha e ka shpallë pavarësinë në fillim të viteve të 90-ta këta as që kanë besu atëherë” tha Hoti.
Në fund të fjalës së tij Hoti tha se LDK-së i mbështetja më e madhe deri tash, dhe kërkoi të përsëritet viti 2000.
“ Duke qenë i kësaj ane du me lënë modestinë anash dhe me kërku mbështetje të madhe nga Prizreni, Rahoveci, Gjakova që ta realizojmë amanetin e presidentit Rugova. Me vendos rend dhe ligj bë Kosovë. Duhet të besoni siç ka besu Gazmend Muhaxheri në Pejë” tha ai.
Kryetari i Degës së LDK-së, kandidat për deputet Haxhi Avdyli shprehu besimin se me 12 qershor do të fitoj LDK . “Me Abdullah Hotin dhe ekipin e tij ku vend ka shpresë. Fitorja është e LDK-së sepse s’ka si të ndodh ndryshe sepse këtë e dëshmon entuziazmi i juaj’ tha Avdyli.
Kandidati për deputet Anton Quni duke e evokuar kujtime nga lufta kur bashkë me një bashkëluftëtarë u gjendën në situatë të vështirë tha se i dolën në ndihmë shokët dhe shpëtuan ndërsa sot tha ai edhe pse jemi vetëm 4 kandidatë për deputet nga Prizreni e gjithë dega e LDK-së është bashkë.
“Së bashku të gjitha këta ushtarë të Ibrahim Rugovës garantojnë fitoren. Kjo është madhështia e LDK-së. Do të ju qëndrojmë afër njëri tjetrit për ta siguruar fitoren” tha ai.
Sadije Osaj Jakupi e entuziazmuar nga të pranishmit tha se në Piranë e pa LDK-në e Ibrahim Rugovës. “Sot kemi një Kosovë ta kapur dhe presim nga ju të rinj ta bëjmë bashkë ndryshimin”. Ajo nga anëtarët dhe simpatizantët e LDK-së në Piranë kërkoi votën për kandidatët për deputet nga Prizreni.
Afërdita Morina Biffar, shprehu besimin se LDK-ja do të del e para. “Po na bëni të besojmë se LDK do të del fuqishëm e para” tha ajo.
Kastriot Jahaj kanddiat për deputet i partnerit të koalicionit u shpreh se është i nderuar për punën që ka bërë me Abdullah Hotin dhe Kujtim Shalën për programin qeverisës të qeverisë Hoti.
“Ndihem shumë i privilegjuar që në këtë mes veç veteranëve të LDK-së shoh edhe shumë të ri e të reja. Ju jeni e ardhmja e këtij vendi” tha Jahaj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn